Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6105

b) Az első gazdasági év vagy – ennek hiányában – a támogatás alkalmazási időszakának kezdetén a második szakasz kezdetét követően a következő feltételeket alkalmazzák: aa) vagy a közösségi támogatást olyan szinten vezetik be Portugáliában, amely: – a következő gazdasági évre vagy időszakra alkalmazandó közösségi támogatás összegének egyötödét képviseli, ha a második szakasz időtartama öt év, – a következő gazdasági évre vagy időszakra alkalmazandó közösségi támogatás összegének egyhetedét képviseli, ha a második szakasz időtartama hét év; bb) vagy a Portugáliára vonatkozó közösségi támogatás szintjét a jelenlegi Közösségben a következő gazdasági évre vagy időszakra alkalmazandó támogatás szintjével hangolják össze, amennyiben különbség tapasztalható: – a kétféle támogatás közötti különbség egyötödével, ha a második szakasz időtartama öt év, – a kétféle támogatás közötti különbség egyhetedével, ha a második szakasz időtartama hét év.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes